### Beslutning

For stemte A, B, C, F, O, V, Ø og Kalundborg-Listen.

Ingen stemte imod.

Frit Borgerligt Fællesskab undlod at stemme.

Indstillingen blev godkendt.

### Sagsfremstilling

## Resume og sagens baggrund

[adresse] er et kommunalt ejet forsamlingshus, der bruges til blandt andet kulturelle formål. Huset kræver generel modernisering på grund af dets vedligeholdelsestilstand. Den samlede projektramme til moderniseringen udgør 4 mio. kr. Det netop afsluttede udbud viser en overskridelse af budgetrammen på 1,9 mio. kr. Der søges nu om et tillæg på i alt 1,9 mio. kr. til den eksisterende anlægningsbevilling til at ombygge [adresse].

## Indstillinger

Direktøren indstiller, at der gives en yderligere anlægsbevilling på i alt 1,9 mio. kr. til at ombygge Reersøhuset finansieret af kassebeholdningen i 2025.

## Behandling

Økonomiudvalget, Kommunalbestyrelsen.

## Sagsfremstilling

[adresse] er et kommunalt ejet forsamlingshus, der bruges til blandt andet kulturelle formål. Huset er i en dårlig vedligeholdelsestilstand og har behov for generel modernisering. Derudover er der et stort lokalt ønske om at udvide huset, så det i højere grad tilgodeser de lokale foreningers behov.

Kommunalbestyrelsen afsatte i budget 2023 3 mio. kr. til formålet. Dertil blev lagt to gange 0,5 mio. kr. fra Få det fikset-bevillingerne. Den samlede projektramme udgør dermed 4 mio. kr.

Udbuddet er netop afsluttet. Det har vist, at indkomne tilbud har overskredet bevillingsrammen i håndværkerudgifter. Dertil kommer rådgivning samt certificeret brandrådgiver og certificeret statiker.

Den forventede merudgift skyldes, at byggeriet indplaceres i brandklasse 2 og konstruktionsklasse 2. Sidstnævnte fordyrer også byggeprocessen, kontrolprocessen og den afsluttende dokumentation.

For at projektet kan realiseres i nuværende form, mangler der 1,9 mio. kr.

Der søges derfor om et tillæg på i alt 1,9 mio. kr. til den eksisterende anlægningsbevilling til ombygning af [adresse].

Forudsat at tillægget på i alt på 1,9 mio. bevilliges i april 2025, forventes det, at byggeopstarten vil blive i maj 2025, og at ombygningen vil være afsluttet med udgangen af 2025.

## Økonomiske konsekvenser

Der søges om en anlægsbevilling på 1,9 mio. kr., som finansieres af kassebeholdningen. Anlægningsbevillingen lægges til den eksisterende bevilling, så den samlede bevilling herefter bliver på 5,9 mio. kr.

[adresse] bemærkninger er indarbejdet i sagen.

### Sagens forløb

23/04/2025 Økonomiudvalget

Anbefales.

Ronnie Østergaard (Frit Borgerligt Fællesskab) stemmer imod.